ทองคำปิดลบ 4.1 ดอลล์
สัญญาทองคำตลาดนิวยอร์กยังคงปิดในแดนลบ4.1 ดอลล์ ตลาดจับตารายงานประชุมเฟด
12 ก.ค. 2555

สัญญาทองคำตลาดนิวยอร์กยังคงปิดในแดนลบ4.1 ดอลล์ ตลาดจับตารายงานประชุมเฟด
สัญญาทองคำตลาด COMEX (Commodity Exchange) ส่งมอบเดือนส.ค.ปรับตัวลง 4.1 ดอลลาร์ หรือ 0.26% ปิดที่ 1,575.7 ดอลลาร์/ออนซ์ 
นักลงทุนจับตาดูรายงานการประชุมของเฟดซึ่งจะมีการเปิดเผยหลังจากตลาดทองคำปิดทำการแล้ว โดยนักลงทุนจับตาดูว่าคณะกรรมการกำหนดนโยบายของเฟด (เอฟโอเอ็มซี) จะส่งสัญญาณการใช้มาตรการผ่อนคลายเชิงปริมาณรอบที่ 3 หรือ QE3 หรือไม่ หลังจากที่เฟดตัดสินใจขยายเวลาการใช้มาตรการ Operation Twist ไปจนถึงสิ้นปี 2555 ในการประชุมเมื่อวันที่ 20 มิ.ย.ที่ผ่านมา โดยมีเป้าหมายที่จะฉุดอัตราดอกเบี้ยระยะยาวให้ปรับตัวลดลง เพื่อกระตุ้นการขยายตัวของเศรษฐกิจและการจ้างงาน